text: XXIII Congrés d'Atenció Primària de la CAMFIC
  Els propers 6 i 7 d'octubre tindrà lloc al Centre de Congressos del TCM el XXIII Congrés d'Atenció Primària de la CAMFIC, la Societat Catalana de la Medicina familiar i comunitària.
  Sota el lema de "Medicina de família, l'última frontera?" es vol provocar una reflexió profunda, tant dels professionals de la salut com dels usuaris i gestors dels serveis de salut. Tot just encetem la segona dècada del segle XXI, amb crisis que són enormes interrogants sobre els models que hem conegut, i no és que vulguem trobar respostes, que tampoc serien úniques, sinó que hem de plantejar els nostres propis interrogants…. sobre els reptes, fronteres i llindars de l'actual Medicina de Família.
  Es parlaran de les fronteres de la professió, de la feminització de l'especialitat, de l'alimentació com a frontera de salut, de l'escletxa digital entre medicina tradicional i tecnologia, i de les fronteres de la migració i la diversitat cultural.